Jelasin soal Istana Hijau  dalam bahasa melayu dong

Istana Hijau () ialah sebuah istana Kesultanan Terengganu. Istana ini telah dibina pada 7 Zulhijah 1281 H [3 Mei 1865 M] dan didirikan pada pukul 7 pagi hari Jumaat, 7 Zulhijah 1286 H [10 Mac 1870 M] ketika pemerintahan sultan Terengganu ketika itu iaitu baginda Sultan Omar (1220H/1806M—1293H/1876M). Istana ini merupakan bangunan bertingkat dua dengan menara setinggi lima tingkat. Pada 1300 H bersamaan Ogos 1883 M semasa pemerintahan Sultan Zainal Abidin III (1282H/1866M—1337H/1918M), istana ini telah musnah dalam sebuah kebakaran ketika peristiwa Api Pecah Gedung yang turut memusnahkan 1,600 buah rumah.

Tapak bekas berdirinya Istana Hijau kemudiannya dijadikan tempat pembinaan istana baharu Kesultanan Terengganu. Upacara peletakan batu asas istana baharu ini telah diadakan pada tahun 1312 H bersamaan 1895 M ketika masih dalam pemerintahan Sultan Zainal Abidin III lalu dinamakan Istana Maziah.